Walîtîya Dêrsimî dazanayene ke rîyê vîrusê Korona ra seba 15 rojan çalakî û aktîvîteyî ameyî qedexekerdene.
Goreyê eşkerayîya Walîtîye ewro (14/10/2020) ra tepîya merkez û qezayanê Dêrsimî de heme çalakî û aktîvîteyî seba 15 rojan ameyî qedexekerdene. Eşkerayîye de ame vatene ke roşan, vîrardiş, merasîmî, pîrozkerdişî û aktîvîte û kombîyayîşê wînayênî yê ke fermî yê, hetê dezgehanê dewlete ra yenê kerdene ê qedexe nîyê.
